tomron87/hebrew-wikipedia-sentences-corpus huggingface dataset:
בעקבות פרסום מאמרו בעיתון של מנהיג המורדים בנפאל – באבו רם בהאטה ריי על טבח משפחת המלוכה של נפאל, עצרה ממשלת נפאל את עורך הכתבה ועוד חברי צוות ניהול אחרים.
קנטראמה גהיגירי היא יוצרת סרטים רואנדית ושווייצרית.
בין סרטיה הידועים ביותר הם Tapis rouge, Me + U, Me + U.
סרטה העלילתי הראשון של גהיגירי, Tapis Rouge, זכה בפרס הסרט הטוב ביותר בפסטיבל הסרטים הבינלאומי של ז'נבה, והיא זכתה בפרס הבימוי הטוב ביותר בפסטיבל הסרטים של צ'לסי.
נכון לסוף 2018, יש לה סרט חדש בפיתוח, Tanzanite, סרט אפרו-פאלפ דיסטופי.
שנהסרטתסריטאיתבמאיתמפיקההערות2017Né Pour Mourirסרט קצר2017Lost Angel Lessסרט קצר2014Pinot in the Grassסרט קצר2014Tapis rougeסרט עלילתי באורך מלא2013Me + Uסדרת טלוויזיה2011The Elevatorסרט קצר2009Leilaסרט קצר2008Checkסרט קצר
טייסון סמית' הידוע יותר בשם הבמה שלו, קני אומגה הוא מתאבק קנדי-יפני, המופיע בארגון ההיאבקות All Elite Wrestling (AEW).
כמו כן, הוא סגן נשיא בכיר של הארגון.
לפני שהצטרף ל-AEW, אומגה היה מוכר בעיקר בשל תקופתו בארגון ההיאבקות היפני New Japan Pro-Wrestling (NJPW) בין השנים 2014-2019. בארגון אומגה החזיק באליפות במשקל כבד של IWGP, האליפות הבין יבשתית של IWGP והיה אלוף ארצות הברית הראשון של IWGP, לצד חגורות אליפות אחרות.
הוא היה חבר בקבוצת ה-Bullet Club ובינואר 2016 הוא הכריז על עצמו כמנהיגה.
הוא המתאבק הלא יפני הראשון שזכה בטורניר ה-G1 Climax, ובניסיון הראשון שלו.
אומגה הופיע גם בארגוני היאבקות לאומיים ובינלאומיים כמו Ring Of Honor, Impact Wrestling ו-Lucha Libre AAA, בנוסף לארגוני היאבקות עצמאיים כמו DDT Pro-Wrestling ו-Pro Wrestling Guerrilla (PWG).
אומגה נחשב לאחד מהמתאבקים הגדולים בעולם, ואף כונה "האלוהים של היאבקות מקצועית".
הוא הוכתר למתאבק שנת 2017 על ידי המגזין Sports Illustrated ולמתאבק שנת 2018 על ידי מגזיני ההיאבקות Pro Wrestling Illustrated ו-Wrestling Observer Newsletter, וזכה שוב בתואר בשנת 2021 על ידי מגזין PWI.
קני חובב מושבע של משחקי וידאו עוד מילדותו והוא משלב אותם בדמותו, במהלכיו ובתלבושותיו.
טייסון סמית' נולד בויניפג, מניטובה, קנדה ב-16 באוקטובר 1983. הזיקה של סמית' להיאבקות מקצועית החלה במהלך ילדותו, כשהוא צפה בקלטות התוכנית Saturday Night's Main Event של ארגון ההיאבקות WWE (באותה התקופה WWF).
בילדותו, סמית' שיחק הוקי קרח בתפקיד השוער.
הוא התעניין לראשונה בהיאבקות מקצועית כשאחד מחבריו החל להתאמן בארגון היאבקות מקומי בשם Top Rope Championship Wrestling (TRCW).
הוא סיים את קריירת ההוקי קרח שלו והחל להתאמן בארגון זה תחת הדרכתו של בובי ג'יי.
לאחר שהוא התאמן ביחד עימו במשך שנה, הוא ערך את הבכורה שלו בשנת 2000, כשהיה בגיל 16. הוא התאבק עבור TRCW כשנתיים, שם פיתח דמות של גלשן מהוואי בשם "קני אומגה".
דמות זו בוטלה מאוחר יותר והוחלפה בדמות המושפעת מאוטאקו.
בשנת 2001, נרשם לאוניברסיטה, אך נשר עוד במהלך השנה הראשונה כשהחליט להפוך למתאבק מקצועי במשרה מלאה.
בין השנים 2001-2005 אומגה הופיע בארגון ההיאבקות העצמאי Premier Championship Wrestling, המבוסס בוויניפג.
בארגון הוא זכה באליפות משקל כבד ובאליפות הזוגות.
אומגה ניסה להשיג את אליפות מחלקת ה-X של TNA באוקטובר 2004 אך נכשל.
ביוני 2005 הוא זכה בטורניר של שמונה אנשים כדי לזכות באותה אליפות.
בספטמבר 2005 אומגה הוזמן לתקופת ניסיון של שבוע אצל WWE.
באוקטובר 2005 קני עזב את קנדה ונשלח ל-Deep South Wrestling, תוכנית של WWE הנועדה לפתח כישרונות חדשים.
באוגוסט 2006 הוא ביקש להשתחרר מהחוזה שלו.
לאחר מכן אומגה סיפר שזמנו שם לא היה טוב, ושהמאמנים והמקדמים של התוכנית היו שיפוטיים, וזה לא מקום שבו הוא רוצה לעבוד ולהתאבק.
מאז WWE פנו אליו מספר פעמים ב-2014, 2015 ו-2019 בהצעות לחוזים, אך אומגה סירב לכל ההצעות.
לאחר שהשתחרר מ-WWE אומגה עבר לאמנויות לחימה משולבות, והתחרה בטורניר של ג'ו ג'יטסו ברזילאי, לפני שהחליט לחזור להיאבקות מקצועית עם דמות ומהלכים חדשים.
במרץ 2008 אומגה התחרה ב-Jersey All Pro Wrestling, וזכה באליפות המשקל הכבד.
לאחר מספר הגנות מוצלחות על התואר שלו אומגה הפסיד את התואר בפברואר 2009. בדצמבר 2010 קני התחרה בעוד חמישה אנשים בשביל אליפות המשקל הכבד-קל, אך הודח על ידי המנצח.
בשנת 2006 אומגה גילה את המתאבק היפני קוטה איבושי, שהופיע אז ב-DDT Pro-Wrestling, ומיד התחבר אל סגנון ההיאבקות שלו והדמות שלו.
אומגה העלה סרטון שלו מתאבק בסגנון היאבקות של DDT ליוטיוב, בתקווה שהסרטון יגיע אל איבושי, והוא ירצה להתאבק איתו.
לאחר שראו את הסרטון, DDT החליטו להזמין את אומגה ליפן להתאבק נגד קוטה איבושי.
באוגוסט 2008 אומגה הופיע בפעם הראשונה ב-DDT, אומגה ציין שלהתאבק ביפן היה אחד מהחלומות שלו, הוא הרגיש שבארגונים היפנים הוא יכול לבטא את אישיותו ודמותו באמת.
אמנם אומגה הפסיד בקרב לאיבושי, אך הוא החליט להישאר ביפן ולהתאבק ביחד עם איבושי בצמד הנקרא Golden☆Lovers.
בינואר 2009 איבושי ואומגה זכו באליפות הזוגות של KO-D.
הם איבדו את התואר במאי של אותה השנה, אך המשיכו להתאבק ביחד ועשו לעצמם שם כאחד מצמדי ההיאבקות הטובים ביפן.
בינואר 2010 הצמד הופיעו בפעם הראשונה ב-New Japan Pro Wrestling.
באוקטובר של אותה השנה הם הביסו את "אפולו 55" כדי לזכות באליפות הזוגות הצעירים במשקל כבד של IWGP.
הם איבדו את התואר בינואר 2011. באותה השנה אומגה ייצג את DDT בטורניר צעירים של AJPW, אך לאחר שלושה ניצחונות ושני הפסדים, הוא הפסיד בחצי הגמר ולא עלה לשלב הסופי.
באוקטובר של 2011 אומגה זכה באליפות העולם במשקל כבד לצעירים של AJPW, והפסיד את התואר במאי 2012. באוקטובר 2012 הוא זכה באליפות משקל חופשי של KO-D בפעם הראשונה, ובינואר 2013 הוא זכה גם באליפות האקסטרים של DDT.
הוא הפסיד את אליפות המשקל החופשי במרץ 2013. במאי של אותה השנה איבושי, אומגה וגוטה היאשי זכו באליפות שש איש של KO-D, והפסידו אותה באותה השנה.
באוגוסט 2013 הפסיד אומגה את אליפות האקסטרים.
בינואר 2014 איבושי ואומגה זכו בחזרה באליפות הזוגות, אותה החזיקו עד ספטמבר.
באפריל 2014 איבושי, אומגה וסקאי זכו באליפות שש איש של KO-D, בפעם השנייה לאומגה ואיבושי, אותה החזיקו עד מאי.
באוקטובר של 2014 אומגה הודיע כי הוא עוזב את DDT וחותם ב-NJPW, איפה שאיבושי היה חצי קבוע.
הם התאבקו ביחד בפעם האחרונה לתקופה זו בסוף אוקטובר.
אומגה חזר ל-DDT בנובמבר 2019 וניצח ביחד עם ריהו בקרב זוגות מעורב.
בנובמבר 2008, אומגה הופיע בפעם הראשונה ב-Pro Wrestling Guerrilla, בקרב של לוס אנג'לס 2008, שם הוא הובס בסיבוב הראשון.
בלילה לאחר מכן אומגה נזרק אל חבלי הזירה, שמעוצמת הפגיעה נקרעו, וקני נזרק אל מחוץ לזירה.
שלושה חודשים לאחר מכן אומגה הופיע ב-PWG שוב, והפסיד בקרב לאחר שהשופט פגע בו עם קלוזליין מכיוון שאומגה לא הפסיק להציק לו.
בהופעה מספר 100 של הארגון אומגה הפסיד לבריאן דניאלסון.
בנובמבר 2009 אומגה השתתף בקרב של לוס אנג'לס 2009, בו התחרו כדי להשיג את אליפות העולם של PWG.
קני הגיע לגמר בו הוא ניצח את רודריק סטרונג כדי לזכות בתואר.
בפברואר 2010 אומגה הפסיד את התואר בהגנה הראשונה שלו.
באוקטובר 2012 אומגה הופיע שוב ב-PWG, לאחר יותר משנתיים וחצי וחבר עם אל ג'נריקו (איכס) כדי לנצח את היאנג באקס (מאט וניק ג'קסון).
אומגה חזר שוב לארגון בקרב של לוס אנג'לס 2014, והגיע עד חצי הגמר שם הובס על ידי ריקושט, שבסוף ניצח את הטורניר.
הוא הופיע שוב בקרב של לוס אנג'לס 2017, וחבר עם היאנג באקס כדי לנצח את פלמיטה, פנטה וריי פיניקס בקרב תג של שש איש.
ביולי 2008 אומגה הופיע בארגון Ring Of Honor, והפסיד בקרב הראשון שלו בטורונטו, קנדה.
בלילה לאחר מכון אומגה הופיע באירוע "New Horizons", שם הפסיד שוב.
שנה לאחר מכן הוא ניצח בקרב נגד עוד שלושה מתאבקים.
בנובמבר 2009 אומגה ניסה להשיג את אליפות העולם של ROH אך נכשל.
ב-Final battle 2009 הוא התחרה שוב מול עוד שלושה מתאבקים אך הפעם הקרב נוצח על ידי קלאודיו קסטניולי.
בספטמבר 2010 אומגה התחרה ב-NJPW בשביל אליפות הצעירים במשקל כבד של IWGP, אך הובס על ידי האלוף פרינס דוויט.
באוקטובר, Golden Lovers (אומגה וקוטה איבושי) הביסו את אפולו 55 וזכו באליפות הזוגות לצעירים במשקל כבד של IWGP באירוע Destruction '10. בינואר 2011 Golden Lovers הפסידו את התואר בחזרה לאפולו 55. בנוסף, אומגה התחרה ב-2010 ו-2011 בטורניר Best of the Super Juniors.
אומגה חזר ל-NJPW במאי 2013 כדי לקחת חלק בטורניר Best of the Super Juniors 2013, בו הוא זכה בחמישה מתוך שמונת הקרבות שבהם השתתף, והצליח להגיע לחצי הגמר, שם הפסיד לפרינס דוויט לאחר שקבוצתו של דוויט, Bullet Club, התערבה.
בטורניר של שנה לאחר מכן אומגה ניצח שלושה מתוך שבעת הקרבות שלו, ולא הצליח להגיע לחצי הגמר.
Bullet Club ואליפויות שונות (2014-1017)
ב-3 אוקטובר 2014 NJPW ערכו מסיבת עיתונאים בה הודיעו שאומגה יחתום בחברה כאשר החוזה שלו עם DDT ייגמר בסוף אוקטובר.
אומגה הופיע בפעם הראשונה תחת החוזה שלו ב-NJPW תחת הדמות "The Cleaner", המנקה, בנובמבר באירוע מאבק כוח, שם הוא הוצג כחבר החדש בקבוצה Bullet Club, למרות שלפני כן אמר שהוא לא יצטרף לקבוצה המורכבת מזרים מרושעים (Heels), מכיוון שהוא לא רואה את עצמו כזר.
אומגה זכה בפעם הראשונה באליפות העולם לצעירים במשקל כבד של IWGP בינואר 2015 באירוע Wrestle Kingdom 9. הוא הגן בהצלחה על התואר נגד שלושה מתאבקים אחרים, ואיבד את התואר ביולי באירוע Dominion 7.5 לקושידה.
בספטמבר הוא זכה בחזרה בתואר מקושידה לאחר שקרל אנדרסון, שהיה גם חבר ב-Bullet Club, התערב בקרב.
בינואר 2016 אומגה שוב הפסיד את התואר לקושידה באירוע Wrestle Kingdom 10. יום לאחר מכן אומגה חבר עם איי ג'יי סטיילס ויחד הם ניצחו בקרב זוגות את שינסקה נאקמורה ויושי האשי.
לאחר הקרב, Bullet Club בגדו בסטיילס, ואומגה הפך להיות מנהיג הקבוצה.
בפברואר 2016, אומגה ניצח הירושי טנאהשי כדי לזכות באליפות הבין יבשתית של IWGP.
שישה ימים לאחר מכן הוא והיאנג באקס (The Elite) זכו באליפות תג של שש איש של NEVER באירוע המשותף ל-NJPW ו-ROH.
הם הפסידו את התואר באפריל.
באותו חודש אומגה הגן בהצלחה על התואר הבין יבשתי שלו נגד אלגין, בפעם הראשונה שבה שני קנדיים הופיעו בקרב המרכזי באירוע של NJPW.
במאי אומגה והיאנג באקס זכו בחזרה באליפות תג של שש איש.
ביוני באירוע Dominion 6.19 אומגה הפסיד את האליפות הבין יבשתית של IWGP לאלגין בקרב הסולמות הראשון של NJPW.
ביולי אומגה והיאנג באקס הפסידו את האליפות שלהם.
בין יולי לאוגוסט אומגה השתתף בטורניר G1 Climax, בו הגיע לגמר אחרי שניצח בבלוק שלו עם 6 ניצחונות ו-3 הפסדים.
בגמר אומגה הביס את הירוקי גוטו וזכה בהזדמנות להילחם כדי להשיג את אליפות משקל הכבד של IWGP.
אומגה זכה את הטורניר בניסיון הראשון שלו, ואף היה המתאבק הלא-יפני הראשון שזכה בו.
מאחר ש-NJPW ביקשו מאומגה לא להופיע ב-ROH עד Wrestle Kingdom 11 הוא לא חזר לשם למרות שהייתה לו את האפשרות.
באירוע אומגה הפסיד לאלוף העולם במשקל כבד של IWGP, אוקדה, בקרב שנמשך 46 דקות ו-45 שניות, מה שנחשב אז לקרב הארוך ביותר בהיסטוריה של האירוע.
הקרב זכה בניקוד של שש נקודות על ידי עיתונאי הספורט דייב מלצר, שאמר שאומגה ואוקדה "אולי הופיעו בקרב הכי טוב בהיסטוריה של היאבקות מקצועית".
בנוסף, הקרב הולל על ידי מתאבקים כמו בריאן דניאלסון, מיק פולי וסטון קולד סטיב אוסטין.
מחלוקות ב-Bullet Club ועזיבה (2017-2019)
ב-6 בינואר 2017 אומגה אמר שהוא "יתרחק מיפן כדי לחשוב מחדש על עתידו" והוסיף שהוא "שוקל את כל האפשרויות".
ב-26 בינואר הוא הודיע בתוכנית רדיו של Wrestling Observer שהוא יחזור ליפן בפברואר כדי לדון בעסקה חדשה עם NJPW, שתימשך לפחות לשנה.
אומגה חזר בלילה הראשון של האירוע Honor Rising בפברואר.
ביוני באותה השנה, באירוע Dominion אומגה התחרה באוקדה בקרב בשביל אליפות המשקל הכבד של IWGP, הקרב הסתיים בתיקו בעקבות מגבלת הזמן של שעה.
הקרב זכה ב-6.25 כוכבים מדייב מלצר, הקרב בעל מספר הכוכבים הגבוה ביותר אז.
במהלך האירוע G1 Special in USA, אומגה ניצח בטורניר של שמונה איש כדי להיהפך לאלוף ארצות הברית במשקל כבד של IWGP הראשון.
במהלך האירוע היו סימנים של מחלוקת בין אומגה לבין החבר החדש ב-Bullet Club קודי רודס.
באוגוסט אומגה הגיע לגמר של טורניר ה-G1 Climax, לאחר שניצח בבלוק שלו עם שבע ניצחונות ושני הפסדים, אך הפסיד בגמר לנאיטו.
אומגה הגן בהצלחה על התואר שלו נגד ג'וס רובינסון באירוע Destruction בספטמבר, ושוב נגד יושי-האשי באירוע Global Wars באוקטובר.
באירוע Wrestle kingdom 12 בינואר 2018 אומגה הגן בהצלחה על אליפות ארצות הברית שלו כשניצח את כריס ג'ריקו בקרב ללא פסילות.
קרב זה נחשב שהביא הרבה עניין ל-NJPW, בעיקר מאמריקה הצפונית.
בסוף ינואר אומגה הפסיד את התואר לג'יי וואייט באירוע The New Beginning.
לאחר הקרב אומגה עצר את חבר Bullet Club אדם פייג' מלתקוף את וואייט, לאחר מכן קודי הגיע לזירה.
לאחר חודשים של מתח בקבוצה, קודי תקף את אומגה עם מהלך הסיום שלו.
כשפייג' ניסה לעזור לקודי להמשיך בתקיפה על אומגה, קוטה איבושי חזר לזירה ,לאחר שהתחרה מוקדם יותר באותו הערב, כדי להציל את השותף הקודם שלו, דבר שהוביל לחיבוק ממושך בין אומגה לאיבושי והצתה מחדש של הקשר ביניהם.
אומגה חזר ל-ROH באפריל 2018 באירוע Supercard of Honor XII, בו הפסיד לקודי.
ביוני של אותה השנה, באירוע Dominion, עם איבושי לצידו אומגה הביס את אוקדה בקרב של שתיים מתוך שלוש נפילות ללא הגבלת זמן, בה זכה אומגה באליפות המשקל הכבד של IWGP, והפך להיות הקנדי הראשון שזה בתואר.
קרב זה זכה לשבעה כוכבים מדייב מלצר, ועד היום (דצמבר 23) זה הציון הגבוה ביותר שאי פעם ניתן לקרב.
ביולי אומגה הגן בהצלחה על התואר נגד קודי רודס.
לאחר הקרב אומגה וקודי התפייסו, יחד עם שאר חברי Bullet Club.
בספטמבר אומגה הופיע באירוע העצמאי All In, שם הביס את פנטה אל זירו.
הוא הגן בהצלחה על התואר שלו באירוע Destruction מאוחר יותר באותו חודש, ושוב נגד קודי ואיבושי בקרב משולש באירוע King of Pro-Wrestling באוקטובר.
מאוחר יותר באותו חודש התגלה שקודי, אדם פייג' ומרטי סקורל הצטרפו לאומגה והיאנג באקס כחלק מה- Elite, ולא היו חלק יותר מ-Bullet Club.
מגזין ההיאבקות Pro Wrestling Illustrated בחרו באומגה כמספר אחד ברשימתם של 500 המתאבקים הטובים ביותר ב-2018. אומגה איבד את האליפות שלו להירושי טנהאשי באירוע Wrestle Kingdom 13, לאחר 209 ימים שבהם החזיק באליפות.
בסוף ינואר אומגה ו-NJPW הפרידו את דרכיהם לאחר שהחוזה של אומגה נגמר.
בנובמבר 2022 אומגה חזר ל-NJPW באירוע Historic X-Over בסרטון וידאו בו הוא איתגר את אלוף ארצות הברית במשקל הכבד של IWGP, וויל אוספריי, לקרב באירוע Wrestle Kingdom 17. באירוע אומגה הביס את אוספריי, וזכה בתואר בפעם השנייה בקריירה שלו.
הוא איבד את התואר בחזרה לאוספריי באירוע Forbidden Door ביוני.
ב-7 בפברואר 2019, אומגה חתם על חוזה לארבע שנים בארגון All Elite Wrestling (AEW).
ביחד עם קודי והיאנג באקס (מאט ג'קסון וניק ג'קסון), הוא משמש כסגן נשיא בכיר בנוסף להיותו מתאבק פעיל.
את קרב הבכורה שלו ב-AEW רשם באירוע הראשון של הארגון, Double or Nothing, שנערך ב-25 במאי, ובו הוא הפסיד לכריס ג'ריקו לאחר ששניהם; לאחר הקרב, שניהם הותקפו על ידי ג'ון מוקסלי, שערך את הבכורה שלו.
חודש לאחר מכן באירוע Fyter Fest, אומגה תקף את מוקסלי בתגובה לתקיפתו הקודמת עליו.
קרב בין השניים נקבע לאירוע All Out, לעומת זאת, מוקסלי נאלץ לוותר על השתתפותו בקרב לאחר שאיבחנו אצלו זיהום במרפק, והוא נאלץ לעבור ניתוח כדי להסיר זאת.
במקום זאת, אומגה התמודד מול פאק בקרב שבו אומגה נחל הפסד.
ב-2 באוקטובר במסגרת תוכנית הבכורה השבועית של הארגון, המוכרת בשם Dynamite, אומגה והיאנג באקס התמודדו בקרב שלושה נגד שלושה מול כריס ג'ריקו, סנטנה ואורטיז, שבו קבוצתו הפסיד ובמהלכו הוא הותקף על ידי מוקסלי.
בקרב המרכזי של האירוע Full Gear, אומגה נוצח על ידי מוקסלי במסגרת קרב ללא סנקציות.
באירוע Chris Jericho's Rock 'N' Wrestling Rager at Sea Part Deux: Second Wave, ששודר ב-22 בינואר 2020 כחלק מהתוכנית השבועית Dynamite, אומגה ואדם פייג' ניצחו את SoCal Uncensored (פרנקי קאזריאן וסקורפיו סקיי) וזכו באליפות הזוגות של AEW.
באירוע Revolution, שנערך ב-29 בפברואר, אומגה ופייג' הגנו בהצלחה על חגורות האליפות נגד היאנג באקס.
ב-3 ביוני, אומגה ואדם פייג' שמרו על התואר לאחר שניצחו את ג'ימי האבוק וקיפ סביאן וב-17 ביוני, הם הגנו בהצלחה על חגורות האליפות נגד דאסטין רודס ו-QT מרשל.
בלילה הראשון של הספיישל Fyter Fest, שנערך ב-1 ביולי, אומגה ואדם פייג' הגנו בהצלחה על חגורות האליפות נגד בסט פרנדס (צ'אק טיילור וטרנט), כשבלילה השני, שנערך שבוע לאחר מכן, הם רשמו הגנה מוצלחת נוספת, הפעם נגד פרייבט פארטי (אייזיאה קאסידי ומארק קוון).
באירוע All Out, שנערך ב-5 בספטמבר, אומגה ופייג' הפסידו את אליפות הזוגות ל-FTR (קאש וילר ודקס הרווד).
לאחר הפסד חגורות אליפות הזוגות, אומגה פצח בקריירת יחידים.
בחודש אוקטובר, הוא השתתף בטורניר הדחות על המועמדות לאליפות העולם של AEW והעפיל עד לשלב הגמר, שהתקיים באירוע Full Gear ונערך ב-7 בנובמבר, ובו הוא גבר על שותפו לשעבר, אדם פייג'.
בספיישל Winter Is Coming, שנערך ב-2 בדצמבר, אומגה ניצח את ג'ון מוקסלי וזכה באליפות העולם של AEW.
ההגנה המוצלחת הבאה של אומגה על תוארו הגיעה בלילה הראשון של הספיישל New Year's Smash, שנערך ב-6 בינואר 2021, כשגבר על ריי פיניקס.
בלילה השני של הספיישל, שנערך שבוע לאחר מכן, אומגה חבר לשורות צמד אלופי הזוגות של ארגון ההיאבקות Impact Wrestling, The Good Brothers (דוק גאלוס וקארל אנדרסון) וביחד הם ניצחו את דני ליימלייט וה-Varsity Blondes (בריאן פילמן ג'וניור וגריף גאריסון).
בספיישל Beach Break, שנערך ב-3 בפברואר, אומגה וה-Good Brothers ניצחו את ג'ון מוקסלי ו-Death Triangle (פאק וריי פיניקס).
שבוע לאחר מכן בתוכנית Dynamite, אומגה וקנטה ניצחו בקרב ללא פסילות וספירות בכל מקום את ג'ון מוקסלי ולאנס ארצ'ר.
באירוע Revolution, שנערך ב-7 במרץ, אומגה הגן בהצלחה על תוארו נגד מוקסלי במסגרת קרב מוות התפוצצות חוטי תיל.
ב-24 במרץ, אומגה גבר על מאט סיידל בקרב שאינו היה על תואר האליפות שלו.
ב-26 ביוני, אומגה הגן בהצלחה על אליפות העולם של AEW מול ג'ונגל בוי.
ב-13 באוגוסט במסגרת פרק הבכורה של התוכנית השבועית Rampage, אומגה הפסיד את אליפות העולם של אימפקט לכריסטיאן קייג'.
באירוע All Out, שנערך ב-5 בספטמבר, אומגה הגן בהצלחה על אליפות העולם של AEW מול אותו קייג'.
באירוע Full Gear, שנערך ב-13 בנובמבר, אומגה הפסיד את אליפות העולם של AEW ל"האנגמן" אדם פייג'.
סמית' מגדיר את סגנון חייו כסטרייט אדג' אשר נמנע מצריכת אלכוהול, טבק וסמים.
סמית' מתגורר בפלורידה, ארצות הברית.
הוא דובר יפנית שוטפת, כשבבעלותו גם אזרחות יפנית.
סמית' אומר שהוא לא מעוניין בנישואים או זוגיות, ורוצה להשקיע את כל זמנו בהאבקות מקצועית ומשחקי וידאו, אותם הוא אוהב ומשחק מגיל צעיר.
אליפות הזוגות של AEW (פעם אחת) - ביחד עם אדם פייג'
אליפות השלשות של AEW (פעמיים) - ביחד עם היאנג באקס (מאט ג'קסון וניק ג'קסון)
אליפות העולם במשקל כבד לג'וניור של AJPW (פעם אחת)
אליפות הזוגות של CWE (פעם אחת) - ביחד עם דני דאגן
טורניר על אליפות הזוגות של CWE (2010) - עם דני דאגן
אליפות במשקל כבד של CWF (פעם אחת)
קרב השנה (2018) - נגד קאזוצ'יקה אוקאדה באירוע Dominion 6.9 in Osaka-jo Hall
אליפות מחלקת האקסטרים של DDT (פעם אחת)
אליפות השלישיות של KO-D (פעם אחת) - ביחד עם קוטה איבושי
אליפות במשקל פתוח של KO-D (פעם אחת)
אליפות הזוגות של KO-D (3 פעמים) - ביחד עם קוטה איבושי (2) ומייקל נאקאזווה (1)
אליפות השלישיות של ניהונקאי (פעם אחת) - ביחד עם מר #6 וריהו
פרס קרב השנה (2012) - נגד קוטה איבושי ב-18 באוגוסט
פרס קרב השנה (2008) - נגד קוטה איבושי באירוע Beer Garden Pro Wrestling
פרס קרב השנה (2012) - נגד קוטה איבושי באירוע Budokan Peter Pan
פרס קרב השנה (2014) - עם קוטה איבושי נגד קונוסוקה טקישיטה וטטסויה אנדו באירוע Dramatic General Election
אליפות במשקל קל כבד של JAPW (פעם אחת)
אליפות מגה של AAA (פעם אחת, נוכחי)
הישגים בארגון ההיאבקות MainStream Wrestling
האליפות המאוחדת הקנדית במשקל כבד לג'וניור (3 פעמים)
אליפות הקנדית X של NWA (פעם אחת)
אליפות במשקל כבד ג'וניור של IWGP (פעמיים)
אליפות הזוגות במשקל כבד ג'וניור של IWGP (פעם אחת) - עם קוטה איבושי
אליפות שלישיות במשקל פתוח של NEVER (פעמיים) - ביחד עם מאט ג'קסון וניק ג'קסון
טורניר על אליפות ארצות הברית במשקל כבד של IWGP (2017)
קרב השנה (2017) - נגד קאזוצ'יקה אוקאדה באירוע
פרס קרב השנה (2016) - נגד טטסויה נאיטו ב-G1 Climax 26
פרס קרב השנה (2017) - נגד קאזוצ'יקה אוקאדה באירוע רסל קינגדום 11
פרס קרב השנה (2018) - נגד קאזוצ'יקה אוקאדה באירוע Dominion 6.9 in Osaka-jo Hall
פרס צמד השנה (2010) - ביחד עם קוטה איבושי
אליפות במשקל כבד של PCW (4 פעמים)
אליפות הזוגות של PCW (פעמיים) - ביחד עם ראוסקילז (1) וכריס סטיבנס (1)
PWI דירג אותו במקום ה-1 מתוך 500 המתאבקים הטובים ביותר לשנת 2018
קרב השנה (2017) - נגד קאזוצ'יקה אוקאדה באירוע רסל קינגדום 11
פיוד השנה (2017) - נגד קאזוצ'יקה אוקאדה
קרב השנה (2017) - נגד טומוהירו אישי באירוע G1 Special in USA
קרב השנה (2018) - עם קוטה איבושי נגד היאנג באקס באירוע Strong Style Evolved
דורג במקום ה-5 מתוך 10 המתאבקים הטובים ביותר של השנה (2020)
פרס קרב השנה (2010) - עם קוטה איבושי נגד פרינט דוויט ורייסוקה טאגוצ'י באירוע Destruction '10
פרס צמד השנה (2010) - עם קוטה איבושי
קרב השנה (2020) - עם אדם פייג' נגד היאנג באקס באירוע Revolution
קנטקי קולונלס הייתה קבוצת כדורסל מהעיר לואיוויל שבקנטקי, אשר שיחקה בליגת ה-ABA בין השנים 1967–1976. בעונת 1974/1975 זכתה באליפות ליגת ה-ABA, ולאורך תקופת פעילותה העמידה את מאזן הניצחונות הגבוה ביותר מבין קבוצות הליגה; 448–296 (60.2%).
הקבוצה הוקמה בשנת 1967, לקראת עונת הבכורה של ליגת ה-ABA.
ב-3 עונותיה הראשונות בלטו בקנטקי צמד הגארדים לואי דמפיר ודארל קרייר, אולם הקבוצה לא הצליחה לעבור את הסיבוב השני של הפלייאוף.
על אף הצטיינותם לאורך העונה הסדירה, הודחו הקולונלס מהפלייאוף כבר בסיבוב הראשון, על ידי ניו יורק נטס (2–4).
בעונה העוקבת השיגה קנטקי 56 ניצחונות, והעפילה בשנית לגמר הליגה, אך הפסידה בו מול אינדיאנה פייסרס (3–4).
בשנת 1973 רכש את הקבוצה איש העסקים והבעלים של רשת KFC, ג'ון י.
בראון, אשר לימים כיהן כמושל קנטקי.
לקראת עונת 1974/1975 מונה יובי בראון כמאמן הראשי של הקולונלס, אשר סיימו את העונה במקום השני ב-ABA, והעפילו לגמר הליגה בפעם השלישית בתולדותיה; בסדרת הגמר גברה קנטקי על הפייסרס בתוצאה 4–1, בדרך לזכייתה היחידה באליפות ה-ABA.
גילמור, אשר קלע 28 נקודות ואסף 31 ריבאונדים במשחק האחרון של הגמר, זכה בתואר ה-MVP של הפלייאוף.
בקיץ 1975 מכרה הקבוצה את דן איסל לממפיס סאונדס מסיבות כלכליות, ובהיעדרו הפסידו הקולונלס בסיבוב השני של פלייאוף 1976. בעת פירוק ליגת ה-ABA ביוני 1976 הוחלט כי קנטקי לא תהיה אחת מהקבוצות שיעברו לליגת ה-NBA, ולאחר שנערך "דראפט פיזור" על שחקניה חדלה הקבוצה מלהתקיים.
קנת' "קני" בדנרק הוא אתלט אמריקאי, זוכה מדליית הכסף בריצת 200 מטר באולימפיאדת פריז 2024, סגן האלוף האולימפי (טוקיו 2020) וסגן אלוף העולם (יוג'ין 2022, טוקיו 2025) בריצת 200 מטר.
קני, נולד בטולסה, אוקלהומה, ויחד עם אחיו התאום, איאן, אומצו על ידי מרי בדנארק ועברו להתגורר רייס לייק, ויסקונסין.
באולימפיאדת טוקיו (2020) זכה בדנרק במדליית כסף בריצת 200 מטר בשיא אישי חדש של 19.68 שניות, אחרי אנדרה דה גראס מקנדה שקבע שיא לאומי חדש של 19.62 שניות ולפני אלוף העולם בן ארצו נואה ליילס (19.74 שניות).
באליפות העולם שנערכה ביוג'ין, אורגון ב-21 ביולי 2022 זכה במדליית כסף בריצת 200 מטר בתוצאה של 19.77 שניות, אחרי נואה ליילס שקבע שיא לאומי חדש של 19.31 שניות ולפני אריון נייטון (19.80 שניות), שלושתם מארצות הברית.
באליפות ארצות הברית שנערכה בתחילת יולי 2023 הוא זכה במדליית כסף בריצת 200 מטר בתוצאה של 19.82 שניות, אחרי אריון נייטון (19.72 שניות) ולפני קורטני לינדזי (19.85 שניות).
באליפות העולם שנערכה בבודפשט, הונגריה ב-25 באוגוסט הוא סיים במקום חמישי בריצת 200 מטר בתוצאה של 20.07 שניות.
בשלב חצי הגמר קבע תוצאה של 19.96 שניות ועלה שני לריצת הגמר.
באולימפיאדת פריז 2024, זכה קני בדנרק במדליית כסף בריצת 200 מטר בתוצאה של 10.62, אחרי לטסיל טבוגו (10.46) ולפני נואה ליילס (10.70), זאת המדליה השנייה של קני בדנרק במשחקים אולימפיים.
בֵּית קַנְטַקוּזֶנוֹס הייתה אחת ממשפחות אצילים יווניות ביזנטיות, הבולטות ביותר של האימפריה הביזנטית במאות השנים האחרונות לקיומה.
המשפחה הייתה אחת העשירות באימפריה ויצאו ממנה כמה מושלים וגנרלים בולטים, כמו גם שני קיסרים ביזנטיים.
רבים מבני משפחת קנטקוזנוס התחתנו עם בני משפחות אצילים ביזנטיות אחרות כגון , , ו.
מקור שם המשפחה של המשפחה, בעקבות ההיסטוריון , "נעוץ בין ניחושים רומנטיים לבין השערות פילולוגיות".
הנסיך מיכאיל קנטקוזינו, אריסטוקרט רומני בן המאה ה-18 מ, ששרטט את מוצאו ממשפחה ביזנטית זו, מספק דוגמאות מהסוג הראשון, כמו שהמשפחה התחילה עם אחד "לוסי קוסין" (Lucie Cusin) שנישא לאחת "סרפינה קאטינה" (Serafina Catina), שאיחדו את שמות משפחותיהם לצירוף "קא (נ)טקוזינו" (Ca(n)tacuzino).
ניקול מעדיף את ההסבר מהסוג השני, וחוזר על התאוריה של לפיה קנטקוזנוס נובע מ-κατὰ-κουζηνᾶν או κατὰ-κουζηνόν, בסופו של דבר מהיישוב קוזנאס, השם של החלק הדרומי של , סמוך לסמירנה.
ניקול מפרט כמה קשרים שהיו לקנטקוזנוס עם המקום במאות ה-11 וה-13.
בני משפחת קנטקוזנוס מוזכרים לראשונה בתקופת שלטונו של אלכסיוס הראשון, קיסר האימפריה הביזנטית, כאשר אחד מבני המשפחה ארגן מערכה צבאית נגד הקומנים.
בתקופה הקומניאנית, בני המשפחה מתוארים כאנשי צבא: ה נהרג ב, בעוד שנכדו, ה , נישא לאירנה אנגלינה (Irene Angelina), אחותו של איסאאקיוס השני, קיסר האימפריה הביזנטית.
בזמן מסע הצלב הרביעי, בני משפחת קנטקוזנוס היו מבעלי האדמות הגדולים ביותר באימפריה.
בני המשפחה עדיין היו בולטים ב.
מונה למושל מוראה בשנת 1308 ובנו, יוחנן השישי קנטקוזנוס, עלה להיות (מפקד הצבא), עוצר, ובסופו של דבר לקיסר (1341–1354) לפני שהתפטר ופרש למנזר לאחר .
בנו הבכור של יוחנן השישי, מתאוס קנטקוזנוס, מלך גם כשותף לקיסר שלו וכמתחזה (1353–1357) לפני שנלכד ונאלץ להתפטר גם כן.
בנו הצעיר של יוחנן השישי, מנואל קנטקוזנוס, נשאר דספוט של דספוטט מוראה מ-1349 עד 1380. מבין בנותיו של יוחנן השישי, נישאה ליריב של אביה ואחיה, יוחנן החמישי פלאולוגוס (שלט 1341–1391), מריה נישאה ל מאפירוס, ותאודורה נישאה לביי העות'מאני אורהן הראשון.
שני בניו של מתאוס, יוחנן ו, שלטו לזמן קצר במוראה.
מקובל להניח שיוחנן, שעליו שרדו מעט מסמכים יחסית, מת ללא ילדים, וכי בני משפחת קנטקוזנוס הרבים של הדור הבא, כמו גם ההיסטוריון ואשתו של הגנאלוג איג בוסה, מייחסים את מוצאם למתאוס דרך דמטריוס.
צאצאיו האפשריים של דמטריוס (המקור המדויק אינו ברור) היו , המכונה "סחטאי"; , המגאס הדומסטיקוס האחרון של האימפריה הביזנטית; , שנישאה ל; , ששירת בחצרו של ברנקוביץ'; , שהפכה לאשתו השנייה של ; ובת אלמונית, שאולי הפכה למלכת גאורגיה.
קנת (קני) ג'ורג' בייקר היה שחקן, קומיקאי ומוזיקאי אנגלי.
ידוע בעיקר בזכות דיבובו את הדמות R2-D2 בסרטי מלחמת הכוכבים.
הופיע בנוסף גם בסרטים "איש הפיל", "שודדי הזמן", "ווילו והנסיכה", "פלאש גורדון", "אמדאוס" ו"המבוך".
בייקר נולד והתחנך בברמינגהאם, ווריקשייר ובהמשך בפנימייה בקנט.
התגורר עם אביו, אמו החורגת ואחותו למחצה בהייסטינגס, סאסקס.
אף על פי שהוריו היו בגובה ממוצע, בייקר היה גמד וגובהו כמבוגר עמד על .
בשנת 1951, הוזמן בייקר על ידי אישה ברחוב להצטרף ללהקת הגמדים של ג'ון לסטר.
זו הייתה הפעם הראשונה בה בייקר הופיע.
מאוחר יותר, הוא הצטרף לקרקס לזמן קצר, למד להחליק על הקרח והופיע במופעי החלקה על קרח רבים.
הוא הקים מופע קומדיה מצליח בשם "Minitones" עם הבדרן ג'ק פורביס והופיע במועדוני לילה.
בזמן העבודה עם פורביס וה-Minitones, בייקר נבחר על ידי ג'ורג' לוקאס לגלם את הרובוט ("דרואיד") R2-D2 בסרט אופרת החלל מלחמת הכוכבים שיצא ב-1977. בייקר דחה תחילה את התפקיד.
בייקר הופיע בתור R2-D2 בששת סרטי מלחמת הכוכבים הראשונים.
בנוסף דיבב תפקיד קטן נוסף ב"שובו של הג'דיי" בתור "פאפלו", יצור "איווק" קטן שגונב ספידר (מין אופנוע).
במקור הוא היה אמור לשחק את האיווק "וויקט", אך בעקבות מחלתו הועבר התפקיד לווריק דייוויס.
ב"מלחמת הכוכבים: הכוח מתעורר", שיצא לאקרנים ב-18 בדצמבר 2015 המשיך בייקר את הקשר עם R2-D2 אך הפעם רק כיועץ לגבי הדמות.
בנובמבר 2015, פורסם שג'ימי וי יגלם את R2-D2 ב"מלחמת הכוכבים: אחרוני הג'דיי", במקום בייקר.
סרטים נוספים של בייקר כוללים את "איש הפיל", "שודדי הזמן" (עם ג'ק פרוויס), "ווילו והנסיכה" (גם עם פרוויס), "פלאש גורדון", "אמדאוס" ו"המבוך".
בטלוויזיה, הוא הופיע בסדרת הדרמה הרפואית הבריטית "Casualty" והשתתף בהפקת ה-BBC של "דברי ימי נרניה".
בסוף שנות ה-90, בייקר פתח בקריירה קומית קצרה.
הוא גילם את קזנובה בסרט "UFO" משנת 1993.
הוא היה נשוי לשחקנית איילין בייקר (שכיכבה לצידו בסרט "Wombling Free" מ-1977) שנפטרה ב-1993. אף על פי שגם איילין הייתה גמדה, 2 ילדיהם לא ירשו את הלקות.
בייקר הוזמן להשתתף בהקרנת הבכורה של "מלחמת הכוכבים: הכוח מתעורר" בלוס אנג'לס בדצמבר 2015, אך היה חולה מכדי לנסוע לארצות הברית.
הוא חי עם מחלת ריאות במשך שנים.
במקום זאת, בייקר השתתף בהקרנת הבכורה של הסרט בלונדון.
גבינת קנטל היא גבינה מוצקה לא מבושלת המיוצרת בחבל אוברן-רון-אלפ שבמרכז צרפת: במיוחד במחוז קנטל (על שם הרי קנטל) וכן במחוזות מסוימים סמוכים.
גבינת קנטל זכתה להסמכת כינוי מקור מבוקר (Appellation d'Origine Contrôlée) בשנת 1956. זוהי אחת הגבינות העתיקות ביותר בצרפת, וייצור הקנטל מתוארך לתקופת הגאלים.
הגבינה הגיעה לגדולה כשהמרשל אנרי דה לה פרטה-סֶנֶטֶר הגיש אותה על שולחנו של לואי הארבעה עשר, מלך צרפת.
המרשל סנטר אחראי גם על הצגת גבינות סן-נקטר (Saint-Nectaire) וסאלר.
ישנם שני סוגים של גבינת קנטל:
קנטל פרמייה (Cantal Fermier), גבינת חווה העשויה מחלב גולמי (לא מפוסטר)
קנטל מחלבה (Cantal Laitier), גרסה מסחרית בייצור המוני מחלב מפוסטר
שני הסוגים צריכים לדבוק באותן בקרות איכות קפדניות.
הגבינה מיוצרת רק באמצעות חלב מפרות סאלר שניזונו בחציר בחורף, שנקצר רק מ-15 בנובמבר עד 15 באפריל.
חלב הקיץ של אותן פרות הרועות על כרי הדשא בהרים מייצר את גבינת סאלר.
גבינה חצי קשה זו מיושנת מספר חודשים, ומעצבים אותה לגליל.
הגלילים מסיביים בגודלם ולגבינה יש פנים רך.
הטעם שלה מזכיר קצת את הצ'דר, עם טעם חמאה חזק וחריף שמתחזק עם הגיל.
על פי זמן היישון, נבדלים שלושה סוגי גבינת Cantal:
Cantal jeune (מיושנת 1–2 חודשים)
Cantal vieux (מיושנת יותר מ-8 חודשים).
שלושת הסוגים זמינים כ-fermier ו-laitier.
לקנטל שהבשילה היטב יש טעם אגוזי ונמרץ, בעוד שלגבינה הצעירה יש רמז לטעם מתוק וחמאתי של חלב גולמי.
80% מהייצור ומעלה הוא קנטל משני סוגי היישון הראשונים.
Cantal vieux נחשבת לגבינה קשה.
המראה של הקרום שלה הוא תוצאה של פעילות קרדית הגבינה.
אם היא נשמרת כראוי היא יכולה להחזיק מעמד עד שנה וחצי מבלי להתקלקל.
היא לא מיוצרת בכמויות גדולות, ואהובה מאוד באזור קנטל Cantal vieux.
היא מיוצאת לעיתים נדירות למדי בשל טעמה החזק, ובדרך כלל ניתן למצוא אותה רק בחנויות מיוחדות.
לגבינת קנטל יש תכולת שומן של 45% (מהחומר היבש).
היא משמשת במרקים, סלטים, תפוחי אדמה אליגו, פונדו גבינה וגראטנים.
קנטל פרמייר, כמו כל הגבינות העשויות מחלב גולמי, עשויה להכיל חיידקי ליסטריה על הקרום החיצוני שלה ולכן יש לזרוק את הקרום.
גבינה מסוג זה גם לא מתאימה לילדים, קשישים, או אנשים עם כשל חיסוני.
אוניית המערכה קנטקי (BB-66) הייתה אוניית מערכה שלא הושלמה שנועדה להיות האונייה האחרונה של סדרת איווה.
מס' גוף BB-66 היה אמור להשתייך במקור לאונייה השנייה מאוניות המערכה מסדרת מונטנה.
עם זאת, הצורך הדחוף בעוד ספינות מלחמה בפרוץ מלחמת העולם השנייה והתנסויותיו של הצי האמריקני בזירת האוקיינוס השקט הביאו אותו למסקנה כי במקום אוניות מערכה גדולות וחמושות יותר מסדרת איווה, הוא זקוק במהירות לאוניות מערכה מהירות יותר של אותה סדרה כדי ללוות את נושאות המטוסים מסדרת אסקס שנבנות.
כתוצאה מכך, האוניות BB-65 ו-BB-66 הוסדרו מחדש והונחו כאוניות מערכה מסדרת איווה ב-1942.
ככזו, היא נועדה להיות החברה השישית והאחרונה שנבנתה בסדרת איווה.
בזמן בנייתה היא הייתה האונייה השנייה של צי ארצות הברית שנקראה לכבוד מדינת קנטקי.
כמו אוניית האחות שלה אילינוי, שהונחה כאחת מהזוגות האחרונות של סדרת איווה לפניה, קנטקי עדיין הייתה בבנייה בתום פעולות האיבה ונקלעה לצמצום השירותים המזוינים לאחר המלחמה.
הבנייה שלה הושעתה פעמיים, ובמהלכן היא שימשה כספקית חלקי חילוף.
בשנות ה-50, הועלו מספר הצעות להשלמת האונייה כספינת מלחמה של טילים מונחים, שננטשה בעיקר בגלל חששות עלות והקצב המשתולל של טכנולוגיית הטילים המתפתחת.
קנטקי בסופו של דבר נמכרה לגרוטאות ב-1958.
קנטקי תוכננה בשנת 1935, כאשר צי ארצות הברית יזם תוכניות עיצוב ליצירת סדרת דקוטה הדרומית מורחבת שלא הוגבלה על ידי הסכם הצי השני של לונדון.
זה הביא לאחד מעיצובי "אוניית המערכה המהירה" שתוכננה בשנת 1938 על ידי סניף התכנון הראשוני במשרד הבנייה והתחזוקה.
עד 1942 צי ארצות הברית העביר את מוקד הבנייה שלו מאוניות מערכה לנושאות מטוסים לאחר ההצלחות של קרבות נושאות מטוסים הן בקרב ים האלמוגים, ובמידה רבה יותר, בקרב מידוויי.
כתוצאה מכך, בניית הצי האמריקאי של נושאות המטוסים מסדרת אסקס קיבלו את העדיפות הגבוהה ביותר להשלמה במספנות ארצות הברית על ידי הצי האמריקני.
נושאות המטוסים מסדרת אסקס הוכיחו את עצמם חיוניים למאמץ המלחמתי בכך שאפשרו לבעלות הברית להשיג ולשמור עליונות אווירית בזירת האוקיינוס השקט, והפכו במהירות לזרוע הפוגעת העיקרית של צי ארצות הברית במאמץ המתמשך להביס את האימפריה היפנית.
בהתאם לכך, ארצות הברית קיבלה ליקויים בשריון של שלהם סדרת איווה לטובת מהירות נוספת, שיכולה להפליג במהירות דומה לסדרת אסקס ולספק לנושאות המטוסים את הכמות המקסימלית של הגנה נגד מטוסים.
כתוצאה מכך, בוטלה בניית סדרת מונטנה לפני שהאוניות הונחו.
עם הופעת הכוח האווירי והמנדט להשיג ולשמור עליונות אווירית, הגיע צורך להגן על הצי ההולך וגדל של נושאות המטוסים של בעלות הברית.
לשם כך, האונייה הייתה אמורה להיות מצוידת בסוללת נ"מ של שמונים תותחי 40 מ"מ (1.6 אינץ') וארבעים ותשעה תותחים אוטומטיים בקוטר 20 מ"מ (0.79 אינץ'), על מנת
מכיוון שהגנת הטורפדו של סדרת איווה הייתה כמעט זהה לאוניות המערכה הקודמות מסדרת דקוטה הדרומית, הוצע לעצב מחדש את גוף האונייה של אילינוי וקנטקי כדי לספק מידה רבה יותר של הגנה נגד טורפדו לאוניות המערכה.
לפי סכימות הבנייה המקוריות של הסדרה כל צד של האונייה היה מוגן מתחת לקו המים על ידי שני מכלים שהותקנו מחוץ לחגורת השריון, ומופרדים על ידי מחיצה.
מכלים אלו תוכננו בתחילה להיות ריקים, אך בפועל מולאו במים או מזוט.
החגורה המשוריינת התחדדה לעובי של מתחת לקו המים.
מאחורי חגורת השריון היה חלל, ואחר כך עוד מחיצה.
גוף האונייה החיצוני נועד לפוצץ טורפדו, כאשר שני התאים החיצוניים סופגים את הזעזוע וכל רסיסים או פסולת נעצרים על ידי חגורת השריון והתא הריק שמאחוריה.
בשנת 1939 גילה הצי שמערכת זו הייתה פחות יעילה ממערכת ההגנה המוקדמת יותר נגד טורפדו של סדרת קרוליינה הצפונית בגלל קשיחות יתר של חגורת השריון התחתונה שגורמת לדליפה לתוך תאים סמוכים.
לאחר מכן, העיצוב של מערכת ההגנה נגד טורפדו שונתה עבור אילינוי וקנטקי, כגון ביטול פרקי אצבעות לאורך מחיצות אחיזה מסוימות; מתכונת הבנייה המיועדת הוערכה לספק שיפור של עד 20% להגנת הטורפדו של אוניית המערכה ובו זמנית להפחית את ההצפה במקרה של פגיעת טורפדו.
הבנייה של קנטקי הייתה רצופה בעיכובים.
השדרית שלה הונחה במספנת הצי של נורפוק, פורטסמות', וירג'יניה ב-7 במרץ 1942. עם זאת, העבודה על האונייה הושעתה ביוני אותה שנה, והמבנה התחתון של קנטקי הושק כדי לפנות מקום לבניית LST ב-10 ביוני.
העבודה על האונייה התחדשה ב-6 בדצמבר 1944, כאשר מבנה השדרית הועבר לרציף 8. העבודה על אוניית המערכה התנהלה בקצב איטי, והשלמתה הייתה צפויה ברבעון השלישי של 1946. בדצמבר 1945 הומלץ להשלים את קנטקי כאוניית מערכה נגד מטוסים, והעבודה על האונייה הופסקה באוגוסט 1946 בזמן שהדבר נשקל.
הבנייה התחדשה שוב ב-17 באוגוסט 1948 מבלי שהתקבלה החלטה על התכנון הסופי שלה.
העבודה על קנטקי נמשכה עד 20 בינואר 1950, אז הוחלט להפסיק את העבודה על האונייה.
בעקבות זאת, היא הוצפה מהמבדוק היבש שלה כדי לפנות מקום לתיקונים לאונייה האחות מיזורי, שעלתה על שרטון בדרך מהמפטון רודס.
בזמן שבנייתה הושעתה, לאחר קרבות ים האלמוגים ומידוויי, לשכת הספינות שקלה הצעת הסבה של נושאת מטוסים עבור אילינוי וקנטקי.
כפי שהוצע, סיפון הטיסה שהוסב באילינוי היה באורך 864 רגל (263 מטרים) ורוחב 108 רגל (33 מטרים), עם חימוש זהה לנושאות המטוסים מסדרת אסקס של ארבעת צריחי התותחים התאומים 5 אינץ' ועוד ארבעה תותחי 5 אינץ' בצריחים בודדים, יחד עם שישה צריחים מרובעים של תותחי 40 מ"מ.
כבר ב-1946, פרויקטי הסבת טילים לקנטקי (פרויקט SCB 19) והסיירת הגדולה הבלתי גמורה USS הוואי נדונו.
בתחילת שנות ה-50, ההתקדמות בטכנולוגיית הטילים המודרכים הובילה להצעה ליצור ספינת מלחמה גדולה חמושה בתותחים ובטילים כאחד.
לשם כך, נבחרה קנטקי הלא גמורה להמרה מספינת תותחים ל"ספינת קרב של טילים מונחים".
הצעה זו הייתה שמרנית יחסית, והייתה כרוכה בהתקנה של זוג משגרי תא זרועות עבור טיל הקרקע-אוויר RIM-2 טרייר (SAM) על בית הסיפון האחורי, עם זוג אנטנות עבור המכ"ם יירוט דופלר AN /APG-55 מותקן לפנים, ומכ"ם חיפוש אווירי AN/SPS-2 B על תורן קצר.
מכיוון שאוניית המערכה כבר הושלמה בכ-73% (הבנייה הופסקה בסיפון השני), התקנת מערכת הטילים והאלקטרוניקה הנלווית הייתה כרוכה רק בהוספת הציוד הדרוש ללא כל צורך בבנייה מחדש של האונייה כדי להכיל את המערכת.
כמה קונספטים של טילים מונחים כללו משגר אחד או שניים לשמונה טילי שיוט גרעיניים SSM-N-9 רגולוס II או SSM-N-2 טריטון.
פרויקט ספינת הקרב של הטילים המונחים אושר ב-1954, וקנטקי זכתה למספר מ-BB-66 ל-BBG-1, כאשר ההסבה אמורה להסתיים ב-1956. עם זאת, הפרויקט בוטל עד מהרה, כאשר רעיונות ההסבה הועברו לפלטפורמה קטנה יותר שהובילה לסיירות הטילים המונחים מסדרת בוסטון.
הסבות חלקיות אלו של שתי סיירות כבדות מסדרת בולטימור הוכיחו את עצמן כמוצלחות חלקית בלבד בתפקידן החדש, שכן קצב השינוי בטכנולוגיית טילי שיוט הפך את מערכות הנשק החדשות שלהן למיושנות, בעוד שהתותחים הכבדים הנותרים שלהן הוכיחו את עצמם.
פרויקט הסבה נוסף בתחילת 1956 קרא להתקנת שני משגרי טילים בליסטיים גרעיניים פולאריס עם קיבולת של שישה עשר טילים.
כמו כן הוצעו ארבעה משגרי RIM-8 טאלוס SAM עם שמונים טילים לכל משגר ושנים עשר משגרי RIM-24 טרטר SAM עם 504 טילים.
אומדן של יולי 1956 צפה להשלים את הספינה ביולי 1961, אך עלות ההסבה אילצה בסופו של דבר את הצי לנטוש את הפרויקט.
קנטקי מעולם לא הושלמה, במקום זאת שימשה כמקור לחלקי חילוף בזמן שהייתה בצי המילואים במספנת הצי של פילדלפיה בערך בין השנים 1950 ל-1958. הוריקן הייזל פגע באזור ב-15 באוקטובר 1954, וגרם לקנטקי להשתחרר מהמעגנים שלה ולעלות על שרטון בנהר דלאוור.
היא נגררה למספנתם בבולטימור בפברואר 1959.
זוג דלתות מהגוני במשקל שנתרמו על ידי מדינת קנטקי בזמן שהאונייה הייתה בבנייה הוסרו והשתמשו בהן במועדון קצינים בעיר ניו יורק לפני שבסופו של דבר הוחזרו לחברה ההיסטורית של קנטקי בתחילת ינואר 1994.
קנטרה הוא כפר לבנוני בנפת מרג' עיון, מחוז א-נבטיה.
פאלמר כתב שמקור השם הוא הפירוש המילולי בערבית של אל-קנטרה, דהיינו "הקשת", או גשר.
הכפר שוכן בגובה ממוצע של 550 מטר מעל פני הים, כ-8 קילומטר מערבית למשגב עם, כ-20 קילומטר מדרום לא-נבטיה.
בשנת 1875 ויקטור גרן ביקר ביישוב ומצא שגרים בו 150 מתואלים.
הוא כתב: "המסגד בנוי מאבני גזית עתיקות.
מעל דלת המסגד ישנו משקוף השייך לכנסייה נוצרית עתיקה, שבאמצעו חקוק צלב בעל ענפים שווים מוקפים במעגל."
בשנת 1881 ביקרה במקום משלחת של הקרן לחקר ארץ ישראל ובדו"ח נכתב: "כפר, בנוי מאבן, המאוכלס על ידי כ-250 מתואלים, ממוקם על גבעה מבודדת ובולטת, ומוקף בכרמי, זיתים ותאנים.
יש שני מעיינות איתנים, מעט מדרום לכפר."
בתאריך 1 נובמבר 1948, במסגרת מבצע חירם כבש צה"ל את הכפר (ללא קרב).
במסגרת מלחמת חרבות ברזל תקפו מטוסי חיל האוויר עמדות חזבאללה בכפר ובסביבתו.
קני אלכסנדר ארויו אלברדו (בספרדית: Keny Alexander Arroyo Alvarado; נולד ב-14 בפברואר 2006 בגואיאקיל שבאקוודור) הוא כדורגלן אקוודורי המשחק בעמדת קשר הכנף בקבוצת אינדפנדיינטה דל ואיה מליגת העל האקוודורית ובנבחרת אקוודור.
ארויו גדל באקדמיית אלפרו מורנו ובמחלקת הנוער של אינדפנדיינטה דל ואיה.
בשנת 2023 החל לשחק בקבוצה הבוגרת של אינדפנדיינטה דל ואיה במסגרת ליגת העל האקוודורית.
ב-22 בפברואר 2024 חתם על חוזה מקצועני במועדון עד לשנת 2027.
ב-15 באוקטובר 2024 ערך ארויו את הופעת הבכורה שלו בנבחרת אקוודור, בתיקו 0-0 נגד נבחרת אורוגוואי במסגרת מוקדמות מונדיאל 2026.
קנטיי (ביפנית: 内閣総理大臣官邸, תעתיק: Naikaku Sōri Daijin Kantei) או לשכת ראש ממשלת יפן, הוא מקום העבודה ומעונו הרשמי של ראש ממשלת יפן.
קנטיי שוכנת ברובע צ'יודה שבטוקיו, בסמוך לבניין הדיאט הלאומי – הפרלמנט היפני.
המונח "קנטיי" משמש לעיתים כמטונימיה למשרד ראש הממשלה ולמנגנון הסובב אותו, לרבות מזכיר הממשלה, סגנו, ויועצים נוספים.
בשונה ממעונם של ראשי ממשלות ומנהיגים במדינות אחרות, ללשכה זו אין כינוי רשמי מוכר, כגון "הבית הלבן" בארצות הברית או "הקרמלין" ברוסיה.
המבנה החדש של לשכת ראש ממשלת יפן החל לפעול באפריל 2002, ובכך סיים את כהונתו של המבנה הישן אשר שירת את ממשלות יפן במשך 73 שנים.
בניית הלשכה החדשה סימנה את פתיחתו של פרק חדש בתולדות הממשל היפני.
שטחו של המגרש עליו נבנתה הלשכה החדשה גדול פי 1.6 מהמבנה הקודם, ושטח הרצפה הכולל גדול פי 2.5. המבנה כולל חמש קומות עיליות ומרתף אחד.
תשתיות קבלת הפנים וישיבות הממשלה שודרגו משמעותית, ובנוסף לכך הוקצה אזור ייעודי לניהול מצבי חירום לאומיים.
עיצובו האדריכלי של המבנה נועד לשקף את "היופי הפשוט של האסתטיקה היפנית", ומתבסס על חומרים מסורתיים: עץ, אבן, נייר יפני (ואשי), זכוכית וחומר (טיח חמר).
אחת מנקודות המוקד האדריכליות היא החצר הפנימית (Inner Court), המשתרעת מהקומה השנייה ועד לגג, ומשלבת במרכזה במבוק ואבן גרניט טבעית.
הבמבוק מסמל את "האתגרים העתידיים והצמיחה אל השמיים", בעוד שהאבן מבטאת את "היציבות והעוצמה המשתרשות בקרקע".
הלשכה משמשת כמרכז הפעולה של ראש הממשלה, מזכיר הממשלה הראשי וסגנו, וכן כאתר כינוס ישיבות הממשלה.
במתחם פועל גם מרכז לניהול מצבי חירום לאומיים.
הקומה הראשונה כוללת חדר מסיבות עיתונאים, בו נערכים תדרוכים על ידי ראש הממשלה או מזכיר הממשלה.
הקומה הרביעית כוללת את חדר ישיבות הקבינט, ובקומה החמישית ממוקמים משרדי ראש הממשלה, מזכיר הממשלה וחדרי קבלת האורחים.
הכניסה הראשית ללשכת ראש ממשלת יפן ממוקמת בצידו המזרחי של המבנה.
בשל שיפוע הקרקע התלול שבין הצד המזרחי למערבי של המתחם, הכניסה הראשית – על אף מיקומה בחזית – נמצאת למעשה בקומה השלישית של המבנה.
עובדה זו מבלבלת לעיתים מבקרים בפעם הראשונה, הסבורים בטעות כי מדובר בקומת הקרקע.
חזית הכניסה הראשית עשויה כולה זכוכית, ויוצרת תחושת בהירות ופתיחות.
בבקרים בהירים, קרני שמש חודרות מבעד לזכוכית ומטילות על הרצפה קווים צבעוניים המזכירים קשתות אור דקות.
הכניסה מובילה אל אולם קבלת הפנים המרשים, המתאפיין בתקרה גבוהה ואווירה ייצוגית.
באולם זה מוצבים שוטרי לשכת ראש הממשלה וכן שוטרי אבטחה ממשלתיים, האחראים על בידוק, אבטחה, הכוונת מבקרים ואישור כניסות.
רצפת האולם מרוצפת באבן גרניט שחורה, הזהה לזו המשמשת את רחבת הכניסה – מה שיוצר רצף עיצובי בין החוץ לפנים.
קירות האולם ותקרתו מצופים בעץ דובדבן אמריקאי (American Cherry), כאשר דרך חזית הזכוכית ניתן להשקיף אל צמחי הבמבוק של החצר הפנימית.
משמאל לכניסה ממוקמת גרם מדרגות, ומתחתיו שוקע באופן דיסקרטי לוח אבן שבו חקוקה שנת חנוכת הבניין – 2002.
בלשכה החדשה מתבצע רוב המעבר בין הקומות באמצעות מעליות ומדרגות נעות, באולם הכניסה מצויים שני גרמי מדרגות המובילים מקומת הכניסה (השלישית) לאולמות קבלת הפנים הגדולים והקטנים בקומה השנייה, וכן לקומה הרביעית – שם נמצאים חדר הממשלה וחדר הקבלה הרשמי.
השימוש במדרגות מאפשר תצפית נינוחה על החצר הפנימית של הבמבוק והגרניט, ומסיבה זו הפכו לגרם פופולרי בקרב מבקרים ועובדים כאחד.
משמאל לכניסה הראשית ממוקם חדר הישיבות הדרומי של לשכת ראש הממשלה.
חדר זה משמש להתייעצויות מדיניות בין הממשלה לבין מפלגת השלטון, וכן לכנסים וישיבות שונות.
אף שגודלו קטן מזה של חדר הישיבות הגדול שבקומה הרביעית או האולמות המרכזיים והקטנים שבקומה השנייה, קרבתו לכניסה הראשית הופכת אותו לנוח ונגיש במיוחד.
לפיכך נעשה בו שימוש תדיר לקיום טקסים, ישיבות בהשתתפות ראש הממשלה, ופגישות תיאום מסוגים שונים.
המתחם שבו שוכנת לשכת ראש ממשלת יפן אינו תחום כולו בחומה.
בגבולו הצפוני, הפונה לרחוב, גודר השטח באמצעות נחל צר ויער במבוק, כאשר החומה עצמה מרוחקת באופן משמעותי מהגבול החיצוני של המתחם.
הנחל, שרוחבו כשני מטרים, מרוצף באבן גרניט, וזרימתו יוצרת אפקטים של רטט ומרקם תנועתי.
בשל הטופוגרפיה של המתחם – המשתפל ממזרח למערב – המים זורמים ממזרח, נאספים בבריכה רדודה ורחבה בצד המערבי של השטח, וממוחזרים לאחר מכן באמצעות מערכת משאבות.
בפינה אחת של הבריכה נבנתה חומת אבן בגובה של מספר מטרים, היוצרת מראה של מפל מים עם זרימה מדורגת מראש הקיר.
על גדות הנחל צומח יער במבוק, שבו שזורים זה לצד זה זני במבוק נמוכים וצמחי פריחה עונתיים, שמעניקים לאזור חזות טבעית ורב־עונתית.
אדריכלות לשכת ראש ממשלת יפן עוצבה בהשראת העיקרון היפני המסורתי של קשר אורגני בין חללים פנימיים לחיצוניים.
עיקרון זה בא לידי ביטוי מובהק בחצר הפנימית של המבנה.
החצר ממוקמת בקומה השנייה של הלשכה, בסמוך לאולם המרכזי (Grand Hall), ומשתרעת אנכית עד לגג המבנה, הניתן לפתיחה.
בעת פתיחת הגג, מאפשרת החצר מבט ישיר אל השמיים – בשעות היום או אל גרם השמיים בלילה.
שטח החצר הפנימית כ־380 מ"ר, והיא כוללת חורשת במבוק מזן מוסו (Moso) ואבני גרניט טבעיות מסוג אבן אג'י (Aji stone).
חלק מהאבנים מגיעות לאורך של למעלה מחמישה מטרים, וגובהם של עצי הבמבוק עולה על עשרה מטרים, כך שקצותיהם מגיעים לגובה הקומה החמישית.
בימי גשם, נופלות הטיפות על עלי הבמבוק והאבנים המחוספסות, ומדגישות את המראה הטבעי והמסורתי של המתחם.
החצר נצפית ממספר אזורים מרכזיים במבנה, בהם הכניסה הראשית, אולם הקבלה והאולם המרכזי, ומהווה מוקד אסתטי המבטא את עקרונות היופי היפני.
אולם המבואה ממוקם בדרום הקומה השנייה של המבנה.
תקרת האולם פתוחה במבנה של "באר אור" (well-hole ceiling), ורצפתו מרוצפת באבן גרניט שחורה, הזהה לזו שברצפת אולם הכניסה בקומה השלישית – דבר הממחיש את הרצף העיצובי הפנימי מהכניסה הראשית אל תוך המבנה.
אולם המבואה פונה אל החלל הפתוח של החצר הפנימית, ומציע תצפית קרובה על חורשת הבמבוק ואבני הגרניט שבה.
עם השלמת שלב הבנייה השני, הנמצא בעבודה, יושקף מהאולם גם גן דרומי רחב ירק.
משני צדי האולם מוצבים ספסלי עץ ואבני אג'י, הזהות לאלו המצויות בחצר הפנימית, ויוצרים אווירה נינוחה ורגועה.
בשל היותו בקומה אחת עם האולם המרכזי והאולם הקטן, משמש האולם גם כאזור מעבר והתכנסות במהלך כנסים ואירועים, ומציע מרחב לשיחות מקדימות או לאירוח בלתי פורמלי של מוזמנים.
קיר פנימי בגובה שמונה מטרים, המחופה בנייר יפני צבוע בדיו, מפריד בין האולם המרכזי לאולם הקטן.
האולם המרכזי (Grand Hall) בלשכת ראש ממשלת יפן משמש כאולם טקסים וכינוסים רחב-ממדים, ובעל תפקיד מרכזי בקבלת אורחים רשמיים וממלכתיים.
האולם מעוצב באורח מפואר, תוך שימוש נרחב בחומרים מסורתיים מהאדריכלות היפנית.
מאחורי מושבו של אורח הכבוד מצויה חיפוי קיר עשוי נייר יפני מסורתי (ואשי).
כאשר קיר זה מואר מאחור, הוא יוצר מראה המזכיר "קיר של אורות" – הדומה בפואטיקה שלו לפנסי אנדון המסורתיים, העשויים מסגרת עץ וציפוי נייר.
קירות האולם ותקרתו מחופים עץ מייפל, חומר נפוץ באדריכלות היפנית המסורתית.
רצפת האולם, ששטחה כ־400 מ"ר, מכוסה בשטיח בגוון ורוד בהיר המזכיר פריחת דובדבן.
עיצוב השטיח משתנה בהתאם למיקומו באולם: סמוך לקיר האור מופיעים ענפי עץ דובדבן בפריחה מלאה, במרכז נראים עלי כותרת המתעופפים ברוח, ולצד הקיר הנגדי – פרחים בשלמותם.
קיר זכוכית רחב פונה אל החצר הפנימית, ומאפשר מבט אל חורשת הבמבוק ואבני הגרניט, באופן שמעניק לאולם תחושת מרחב פתוח ואוורירי.
בחלקה העליון של הקיר המערבי מצוי אלמנט נייד הניתן לפתיחה.
כאשר הוא נפתח, נחשף חלל ייעודי לתזמורת חיה – המלווה לעיתים את הסעודות והאירועים באולם בסגנון ייצוגי ואלגנטי.
בסמוך לאולם המרכזי, בקומה השנייה של לשכת ראש ממשלת יפן, ממוקם האולם הקטן (Small Hall).
בעוד שהאולם המרכזי מתאפיין בפאר ובאסתטיקה אביבית של פריחת הדובדבן, האולם הקטן שואב השראה מהיופי הפשוט והשלו של האדריכלות היפנית המסורתית – ברוח הסתיו.
רצפת האולם מכוסה שטיח בגוונים רגועים של ירוק וצהוב, בהשראת שיבולי אורז.
קירותיו מטויחים בטיח מעוטר בדגמי עשב ה־סוסוקי (עשב נוי יפני מסורתי), המזוהה עם נופי הטבע הקדומים של יפן.
הצירוף האסתטי הזה יוצר ניגוד מכוון לעיצובו האביבי של האולם המרכזי, ומשרה אווירה של רוגע עונתי.
קירות ותקרת האולם עשויים מעץ ארז, המעובד בטכניקת אוזוקורי (uzukuri) המסורתית, שבה מוסרות הטבעות הלבנות של העץ על ידי ליטוש, במטרה להדגיש את הגוון החום העמוק והעשיר של החומר.
האלמנטים הללו יוצרים תחושת חמימות המאפיינת את סגנון הבנייה היפני הקלאסי.
האולם הקטן משמש לישיבות בכירים, בהן פגישות סגני השרים וסגני מנכ"לים.
שטחו של האולם כ־200 מ"ר בלבד, אך קיר נייד מאפשר התאמה גמישה של גודלו וייעודו, מה שהופך אותו לחלל רב-תכליתי.
חדר התדרוכים ממוקם בקומה הראשונה של לשכת ראש ממשלת יפן, ומשמש כזירה המרכזית להעברת מידע רשמי מן הממשלה אל הציבור.
החדר ממלא תפקיד מרכזי בתקשורת בין לשכת ראש הממשלה לבין כלי התקשורת, והוא חלק מהמאמץ הממשלתי להגביר את ההבנה הציבורית למדיניות הממשלה ולצעדים שהיא נוקטת.
החדר שוכן לצד משרד יחסי הציבור של הקבינט ולשכת הצילום של הלשכה.
בו מתקיימות מסיבות העיתונאים של ראש הממשלה, וכן התדרוכים היומיים של מזכיר הממשלה הראשי.
חדר התדרוכים מצויד בשלושה גוונים של וילון אחורי, אשר מוחלפים בהתאם לזהות הדובר ולסוג האירוע: במסיבות עיתונאים של ראש הממשלה נעשה לרוב שימוש בווילון כחול כהה או אדום־בורדו, בעוד שבאירועים של מזכיר הממשלה נהוג להשתמש בווילון בצבע כחול בהיר.
צבעי הרקע משתנים בהתאם לאופי התדרוך, וניתנים להבחנה בשידורים טלוויזיוניים רשמיים.
חדר הקבלה לשרים בלשכת ראש ממשלת יפן משמש כמרחב ההתכנסות של השרים טרם כניסתם לישיבות הממשלה.
חדר זה קיים הן בלשכת ראש הממשלה והן בבניין הדיאט הלאומי, ומשמש בעת ישיבות ממשלה המתקיימות במסגרת דיוני הפרלמנט.
בחדר זה נוהגים השרים לשוחח ולהתעדכן טרם תחילת הישיבה הפורמלית.
תצלומים טלוויזיוניים המופיעים לעיתים קרובות, בהם נראה ראש הממשלה יושב במבנה חצי־עגול יחד עם שרים נוספים, מצולמים לרוב בחדר זה, לפני פתיחת ישיבת הממשלה.
חדר הקבלה בלשכת ראש הממשלה מרוצף שטיח אדום המעוטר בקווים המדמים גלים מתפשטים.
שלושה מקירות החדר מחופים בשכבות עץ מסורתיות מסוג ברוש יפני (Hinoki) וארז, המעניקים לחלל אווירה חמימה ורכה.
מבעד לחדר הקבלה עוברים אל חדר ישיבות הממשלה, שבו מתקבלות ההחלטות הרשמיות של הקבינט.
חדר ישיבות הממשלה ממוקם מעבר לחדר הקבלה לשרים, ומשמש כמרחב המרכזי שבו מתקבלות החלטות הממשלה.
החדר החדש גדול משמעותית מזה שהיה בלשכת ראש הממשלה הקודמת, וגולת הכותרת שבו היא שולחן הממשלה, אשר עוצב מחדש בצורת עיגול מושלם, במקום הצורה האליפטית ששימשה בעבר.
עיצוב החדר כולו מותאם לשולחן זה ולמושג ההרמוניה העיצובית.
לתקרה מבנה מתכנס, העולה מארבעת קירות החדר לכיוון המרכז, שבו ממוקם פתח המאפשר כניסת אור טבעי.
הרצפה מכוסה שטיח בדוגמה של גלים, בדומה לחדר הקבלה, אך כאן הם נפרשים במעגלים קונצנטריים מן השולחן המרכזי החוצה.
שולחן הממשלה עצמו, בקוטר של 5.2 מטרים, עשוי עץ מייפל יפני למינציה – חומר קשיח אך קל לעיבוד.
הדלתות וקירות החדר מחופים באותו עץ, ליצירת תחושת אחידות ואחווה חומרית בין חלקי החלל.
קירות החדר עשויים אדמת דיאטומית טבעית, ואל מול מושבו של ראש הממשלה קבוע חלון הפונה לגינת סלעים טבעית קטנה.
השימוש בעץ, אדמה ואבן טבעיים מעניק לחלל אווירה רגועה, אלגנטית וייצוגית – התואמת לחשיבות הרבה של קבלת החלטות מדיניות ברמה הגבוהה ביותר.
ממוקם בקומה הרביעית של לשכת ראש ממשלת יפן, מיועד בעיקר לפגישות מצומצמות בהיקפן, בדגש על פסגות מדיניות (Summit meetings) ומפגשים אישיים של ראש הממשלה עם אורחים רשמיים.
מחדר זה מוביל מעבר לחדר ישיבות נוסף, המשמש גם הוא לפגישות לא-פורמליות.
בחדר זה נערכים לרוב הצילומים הרשמיים של ראש ממשלת יפן עם מנהיגי מדינות זרות, כשלרוב הם עומדים יחדיו לפני תחילת השיחות.
חדר הישיבות הסמוך מצויד בשולחן עגול בקוטר של כ־2.5 מטרים, סביבו מתקיימות שיחות ידידותיות בין ראשי מדינות.
העיצוב הפנימי של שני החדרים כולל תקרה מוארת המדמה את מרקמו של נייר יפני מסורתי, וקירות המצופים בעץ קסטנה יפני (Japanese horse chestnut) עם שילובי נירוסטה.
העץ היפני הבהיר מעניק לחללים תחושת חמימות ופתיחות, ההולמת את ייעודם כאזורי קבלת פנים לאורחים ממלכתיים.
ממוקם בקומה הרביעית של לשכת ראש ממשלת יפן, הוא חדר הישיבות הפעיל ביותר במבנה, ומשמש למגוון רחב של מטרות ותדרוכים.
אחד מיתרונותיו המרכזיים הוא יכולתו לשמש למצגות חזותיות, באמצעות מסכי הקרנה גדולים המותקנים על הקיר הקדמי של החדר.
עם פתיחת הלשכה החדשה, שודרגה באופן משמעותי תשתית חדרי הישיבות, בהשוואה למבנה הישן.
מספר החדרים הוכפל, וחדר הישיבות הגדול הפך למוקד עיקרי לפעילות שוטפת.
קירות החדר מחופים בלמינציה של עץ קסטנה יפני בהיר (Japanese horse chestnut), והרצפה מכוסה שטיח בגוון אפור בהיר.
אחד מקירות החדר כולו מורכב מחלונות, דבר התורם לתחושת פתיחות ואור טבעי.
בסמוך לכניסה לחדר ממוקם קיר עשוי אריחים לא מזוגגים.
במקום זה מתקיימות לעיתים קרובות פניות של עיתונאים לראש הממשלה, ומדובר באחד האזורים המצולמים ביותר בלשכה – לעיתים קרובות מופיע ברקע שידורים טלוויזיוניים רשמיים.
הקומה החמישית בלשכת ראש ממשלת יפן מאכלסת את משרד ראש הממשלה, חדר הקבלה לראש הממשלה, משרד מזכיר הממשלה הראשי, משרדי סגני מזכיר הממשלה, וכן את חדר הישיבות של ראש הממשלה.
הקומה מתאפיינת באווירה ייצוגית ובעלת נופך מסתורי, ומשלבת בין עיצוב יפני מסורתי למרחב עבודה מודרני.
עם היציאה מאולם המעליות, נכנס המבקר למעבר מקורה המקיף את בור החצר הפנימית, כשהוא תחום בזכוכית משני צדדיו.
משני עברי הבור, בצדדים המזרחי והמערבי, ממוקמות שתי גינות סלעים סימטריות, הפונות זו אל זו.
בדומה לעיצוב החצר הפנימית בקומה השנייה, כל אחת מהגינות כוללת אבני חצץ לבנות, אבני ריצוף ואבני אג'י טבעיות – כאשר אחת האבנים ממוקמת כך שקצהּ בולט באומץ אל תוך חלל הבור.
כאשר הגג הנפתח שמעל לבור נפתח, משתקפים אור השמש ואבני החצץ הלבנות באור מסנוור, ויוצרים תחושת "גן מרחף באוויר".
על אף שבגינות הסלעים אין צמחייה, חורשת הבמבוק שבחצר הפנימית מתנשאת עד לקומה החמישית.
בלשכת ראש ממשלת יפן פועלת מערכת אבטחה מתקדמת, הכוללת מנגנון בקרה רב-שלבי לכניסה ויציאה מהמתחם.
לשם תפעול המערך האבטחתי, אורגנה מחדש יחידת האבטחה של מעון ראש הממשלה מטעם משטרת המטרופולין של טוקיו, במטרה לתת מענה מיטבי לאיומים מגוונים, לרבות תרחישי טרור.
כוח האבטחה מורכב מאנשי מקצוע בכירים, שנבחרו מבין יחידות ייעודיות כגון המשטרה ללוחמה במהומות.
גילם הממוצע של אנשי היחידה הוא כ־30, וחלקם מיומנים בשפות זרות או בשפת הסימנים, כהיערכות למגוון מצבים.
על שרוול שמאל של מדי היחידה מופיע סמל הכולל דמות של תנשמת קרני-מצח – סמל שמייצג את "שומרת הסף" של הלשכה הקודמת.
מעבר לאבטחה הפיזית, המבנה כולו מתוכנן לעמוד בפני רעידות אדמה בקנה מידה של רעידת האדמה הגדולה של האנסין–אוואג'י (1995).
לשם כך הותקנה בלשכה מערכת מתקדמת לעמידות סיסמית, ונקבעו נהלים ומנגנוני תגובה לשעת חירום – לכל תרחיש שעלול להתרחש.
באפריל 2015 אותר רחפן מדגם Phantom 2 על גג הלשכה, ובו עקבות של חומר רדיואקטיבי.
באוקטובר 2024 התפרסם כי רכבו של אטסונובו אוסודה התנגש במחסום משטרתי סמוך ללשכה, באירוע שעורר הדים תקשורתיים.
בלשכת ראש ממשלת יפן פועלת קבוצה ייעודית של עיתונאים המכונה "סוֹרי־באן" (Sori-ban), או בתרגום חופשי – "משקיפי ראש הממשלה".
עיתונאים אלו אחראים לסיקור צמוד של פעילות ראש הממשלה, ומתמקדים באיסוף מידע אודות פגישותיו, תנועותיו, והנושאים המדיניים שעל סדר יומו.